CELEX: C2006/074/48
Language: fi
Date: 2006-03-25 00:00:00
Title: Asia T-450/05: Kanne  21.12.2005  — Automobiles Peugeot ja Peugeot Nederland v. komissio

25.3.2006   
            
            
               FI
            
            
               Euroopan unionin virallinen lehti
            
            
               C 74/25
            
         Kanne 21.12.2005 — Automobiles Peugeot ja Peugeot Nederland v. komissio
   (Asia T-450/05)
   (2006/C 74/48)
   Oikeudenkäyntikieli: ranska
   Asianosaiset
   
      Kantajat: Automobiles Peugeot SA (Pariisi, Ranska) ja Peugeot Nederland NV (Utrecht, Alankomaat) (edustajat: asianajaja O. d'Ormesson ja asianajaja N. Zacharie)
   
      Vastaajat: Euroopan yhteisöjen komissio
   Kantajien vaatimukset
   
               —
            
            
               päätöksen päätösosa kokonaisuudessaan ja sen pohjana olevat perusteet on kumottava
            
         
               —
            
            
               toissijaisesti päätöksen 3 artiklaa ja sen pohjana olevia perusteita on muutettava vähentämällä 49,5 miljoonan euron sakkoja
            
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Käsillä olevassa kanteessa kantajat vaativat sellaisen komission 5.10.2005 tekemän päätöksen C(2005)3683 lopullinen kumoamista, joka on tehty EY:n perustamissopimuksen 81 artiklan soveltamismenettelyn puitteissa (asiat 36.623, 36.820 ja 37.275 — SEP ym. vastaan Automobiles Peugeot SA) ja jolla komissio totesi kantajien sellaiset menettelytavat, joiden tarkoituksena on rajoittaa ajoneuvojen vientiä, kilpailua rajoittaviksi. Riidanalaisella päätöksellä tarkoitettiin erityisesti kantajien yksittäisiä toimia jälleenmyyjien osalta: jälleenmyyjien bonusjärjestelmää, rajoittavaa politiikkaa myynninedistämiskampanjoissa, jälleenmyyjien rajallista varustamista, suoria määräyksiä. Kantajat vaativat lisäksi toissijaisesti komission määräämän sakon vähentämistä.
   Vaatimustensa tueksi kantajat väittävät, että komissio on päätöksellään rikkonut EY:n perustamissopimuksen 81 artiklan 1 kohdan säännöksiä, koska se on katsonut, että kantajien toimenpiteet voitaisiin katsoa ”sopimukseksi” tässä artiklassa tarkoitetulla tavalla.
   Toissijaisesti kantajat vetoavat perusteisiin, jotka perustuvat tosiseikkoja koskeviin virheisiin, tosiseikkojen virheelliseen arviointiin ja oikeudelliseen virheeseen, koska komissio on katsonut, että jälleenmyyjien palkitsemisjärjestelmällä olisi kilpailunvastainen tarkoitus EY:n perustamissopimuksen 81 artiklan 1 kohdassa tarkoitetulla tavalla. Lisäksi kantajat kyseenalaistavat komission riidanalaisessa päätöksessä esittämän arvion kilpailusääntöjen rikkomisen kestosta, koska komissio on tehnyt tosiseikkoja koskevan virheen ja arvioinut tosiseikkoja virheellisesti, mikä kantajien mukaan on johtanut ristiriitoihin komission päätöksen perusteissa.
   Seuraavassa perusteessa vedotaan siihen, että riidanalaisen päätöksen perusteet olisivat puutteelliset siltä osin kuin komissio on analysoinut kyseisten toimenpiteiden vaikutuksia. Lisäksi tämän perusteen yhteydessä kantajat moittivat komissiota siitä, että tämä on tehnyt tosiseikkoja koskevia virheitä ja arvioinut tosiseikkoja virheellisesti sekä syyllistynyt päätöksessään perusteiden ristiriitaan.
   Sen toissijaisen vaatimuksensa tueksi, jolla vaaditaan komission määräämän sakon vähentämistä, kantajat vetoavat siihen, että komissio on rikkonut asetuksen N:o 1/20038 23 artiklan 2 kohtaa ja sakkojen laskennasta annettuja suuntaviivoja (1) näitä säännöksiä soveltaessaan.
   
      (1)  Suuntaviivat asetuksen N:o 17 15 artiklan 2 kohdan ja EHTY:n perustamissopimuksen 65 artiklan 5 kohdan mukaisesti määrättävien sakkojen laskennassa (EYVL 1998, C 9, 14.1.1998, s. 3).